boróro
Store norske leksikon,Historie,Verdens historie og samtidshistorie,Sør-Amerika,Folkegrupper i Sør-Amerika
Boróro er et folk som tidligere bebodde et stort område i nordlige og midtre Mato Grosso i Brasil. Språket tilhører familien boróro eller borotuke, og er gruppert sammen med makro-gê (se gê).
Da området ble erobret av europeere var boróro delt inn i en vestlig og en østlig gruppe, og talte til sammen cirka 15 000. Omkring 1720 nådde kolonistekspedisjoner frem til deres område, og en omfattende leting etter gull og diamanter ble satt i gang. Boróroene ble drept og fordrevet i stort antall, og den vestlige gruppen ble dels utryddet, dels assimilert i løpet av 1800-tallet.De cirka 1000 gjenlevende av den østlige gruppen bor i tre landsbygrupperinger ved São Lourenço-elven. Les mer i Store norske leksikon søramerikanske urfolk Brasils befolkning Brasils historie